Table of Contents

- 1

- 2

- 3

- 4

- 5

- 6

- 7

- 8

- 9

- 10

- ←1

- ←2

- ←3

- ←4

- ←5

- ←6

- ←7

- ←8

- ←9

- ←10

Rebeca Green

Nászút egyedül

Rebeca Green

Nászút egyedül

Rainbow könyvek: 7. kötet

© Rebeca Green 2025. 07. 16.

Magyarországon kiadja a

HELMA Kiadó

A szerző eddig megjelent

könyvei:

Silk (Selyem)

Gift (Ajándék)

No jealousy! (Féltékenység kizárva!)

Dance (Tánc)

Dance again (Még mindig tánc)

Nem vagy az apám többé!

Nászút egyedül

A könyvet kiadja Magyarországon a HELMA Kiadó

Cím: 8630 Balatonboglár, Szabadság u. 75.

Telefon: +36 (30) 499-34-77

E-mail cím: info@helma.hu

Webcím: www.helma.hu

A kiadásért felel a HELMA Kiadó ügyvezetője:

Dvariecki Bálint

Kiadás dátuma 2025. 07. 16.

ISBN 978-963-639-814-9

Copyright

Borítóterv: Bakó Lilla

Olvasószerkesztő, korrektor: Sike Erzsébet

A szerző elérhetősége a Facebookon:

https://www.facebook.com/profile.php?id=61564815784013

Kapcsolat: info@helma.hu

Szerzői jog – Copyright: 2025 by © Rebeca Green

Minden jog fenntartva – All right reserved

Minden jog fenntartva. Jelen kiadvány bármely részét tilos a kiadó írásos engedélye nélkül módosítani, sokszorosítani, bármilyen elektronikus vagy gépi formában és egyéb módon közzétenni vagy terjeszteni, beleértve a fénymásolást, felvételkészítést és mindenfajta információtároló vagy – visszakereső rendszert.

A könyv bármely részletének a közléséhez, bármilyen céllal, a kiadó írásbeli engedélye szükséges, kivételt képeznek a Helma Kiadó és az MKMT mozgalom hivatalos bloggerei, akik 600 (azaz hatszáz) karakter erejéig szabadon idézhetnek a könyvből.

Jelen mű kitalált történet. A nevek, személyek, helyszínek és események a szerző képzeletének termékei, vagy fiktív módon alkalmazza őket. Bármely hasonlóság élő vagy halott személlyel, üzlettel, vállalattal, eseménnyel vagy helyszínnel teljes mértékben a véletlen műve, és nem a szerző szándékát tükrözi.

Üzenet a szerzőtől:

Ne másoknak akarj

megfelelni, csak magadnak!

Tartalomjegyzék

Első Fejezet      9

Második Fejezet      15

Harmadik Fejezet      22

Negyedik Fejezet      34

Ötödik Fejezet      39

Hatodik Fejezet      44

Hetedik Fejezet      52

Nyolcadik Fejezet      67

Kilencedik Fejezet      78

Tizedik Fejezet      87

Tizenegyedik Fejezet      95

Tizenkettedik Fejezet      104

Tizenharmadik Fejezet      115

Tizennegyedik Fejezet      120

Tizenötödik Fejezet      129

Tizenhatodik Fejezet      141

Tizenhetedik Fejezet      150

Tizennyolcadik Fejezet      161

Tizenkilencedik Fejezet      170

Huszadik Fejezet      175

Huszonegyedik Fejezet      183

Huszonkettedik Fejezet      204

Huszonharmadik Fejezet      215

Huszonnegyedik Fejezet      222

Huszonötödik Fejezet      236

Huszonhatodik Fejezet      242

Huszonhetedik Fejezet      265

Huszonnyolcadik Fejezet      278

A Helma Kiadó Könyvajánlója      286

Első fejezet

Search mindig kívülálló maradt. Árvagyerekként nőtt fel, akinek soha nem volt családja. Ha néha szerencséje volt, akkor kapott enni, napjában többször a nevelőszülőknél, és a ruháját is tisztán tartották.

Az első igazi barátja Sebastian lett, akiért bomlottak a csajok, a fiúk meg mind vele akartak barátkozni. Haverja volt millió, de barátja kevés.

Search akkoriban abból csinált pénzt magának, hogy feltörte a suli számítógépeit, megszerezte a dolgozatok kérdéseit, plusz a megoldásokat is. Öt dollár volt a kérdéssor, a megoldást viszont már tíz dolcsiért árulta, megelőzve azt, hogy átadják egymásnak. Sebi nevetve mondta neki, ha az apja megtudná, hogy készül a dogákra, tuti, hogy lefejelné!

Hogy irigyelte ezért az egy mondatért, amiben benne volt minden, ami neki soha nem adatott meg: apa, törődés, család!

Egyszer kékre-zöldre verve ment a suliba, és míg a többiek csak röhögtek rajta, addig Sebastian tanítás után elcipelte magával az apjához, a rendőrségre.

Akkor először beszéltek vele emberi módon! Ott tudta meg, hogy neki, a senkinek is vannak jogai! És akkor, először, élt is ezzel a jogával. Feljelentette a nevelőszülőket.

Visszakerült az intézetbe, de három hét múlva már Tivald és Cecília „albérlője” volt. A lakhatásért cserébe füvet vágott, bevásárolt, kertészkedett, ablakot pucolt… bármit, csak maradhasson!

Életében először volt saját szobája, amit kulcsra zárhatott mindaddig, amíg betartotta a szabályokat. Senki nem kutakodott a ruhái, a dolgai között! Senki nem akart lopni tőle! Volt melegvíz, mosógép, még illatos öblítőt is vett neki Cilike, amikor észrevette, hogy szagolgatta a száraz ruhákat, miközben leszedte a kötélről a kertben.

Minden nap kapott enni, annyit, amennyit akart! Az első időkben még ő maga is nevetett rajta, annyit evett. Aztán rájött, hogy másnap újra kerül az asztalra étel és végre lenyugodott egy kicsit.

Persze, az apró kis stiklikről nem mondott le.

Sebi csak annyit szólt, hogy az apja nem hülye, legyen óvatos! Nála nincs pardon!

Tivald a maga majd’ kétméterével meg a rengeteg tetoválásával ijesztő pasas volt, pláne rendőr ruhában.

Search csak egyszer húzta ki a gyufát nála, amikor a bankot lerabolta egy kicsit. A feljelentés Tivald asztalán landolt. A banknak az lett gyanús, hogy rengeteg számláról apró, kicsi összeg tűnt el, mindössze két nap alatt. Péntek estétől vasárnap estig.

Pont akkor, amikor ő azt mondta, hogy dolgozatra készül. Pechjére hétfőn, de még kedden sem volt doga a suliban.

Akkor, otthon, négyszemközt, Tivald kiszedett belőle mindent. Rettentő mérges volt! Ő meg csak állt vele szemben, a szokásos daccal a szemében, és elhagyta a száját önkéntelenül a kérdés: „Akkor most mi van, te is kidobsz?”

Tivald nem dobta ki.

Lefejelte!

Akkorát kapott, hogy seggre ült és egy hétig púp volt a homlokán.

– Nem doblak ki! De ebben a házban én vagyok a főnök! Te meg azt csinálod, amit én mondok, én megengedek! Értve vagyok? – dörrent rá a férfi.

Innentől helyére került a világ.

Tivald volt a főnök!

A nyomozást hamarosan lezárták azzal, hogy semmilyen használható nyomot nem találtak a bank rendszerében.

A következő alkalommal Search, még alig tizenhét évesen, hivatalosan és legálisan megbízást kapott a rendőrségtől, hogy egy cég raktárának a biztonsági rendszerét tesztelje. Ötszáz dollárt fizettek érte.

Amikor a menedzsment meglátta, hogy Search milyen réseket talált, ötezer dollárt adtak az információkért, majd megtoldották egy ötvenezer dolláros megbízással, ha ki tudja javítani a hibákat.

Mire betöltötte a tizennyolcat, komoly nevet és reputációt szerzett magának a biztonságtechnikai piacon.

Ettől függetlenül még az érettségi tételeket ellopta, csak úgy, megszokásból.

A pornót már a szórakozás miatt csinálta. Élvezte, hogy mint egy terített asztalt, egyszerűen elé tolták a jobbnál jobb csajokat meg pasikat, akiket csak alaposan meg kellett dugni. Nem kellett magát strapálni, költségekbe verni, sőt, neki fizettek érte. Nem is rosszul. Sebi addigra már igazi, dörzsölt vagány lett, mindkettőjük nevében ő tárgyalt.

Amikor Paul és Gaspar is csatlakozott hozzájuk, akkor vált teljessé a csapat. Négy ember, az élet négy különböző szegletéből, de mindenkinek Cilike és Tivald jelentette a családot. Az egyetlent, amire titokban, mindannyian a legjobban vágytak!

Sosem gondolt arra, hogy pont Sebastian[1] lesz az első, aki elköteleződik. Arra sem, hogy nem Bianka lesz a felesége, meg a gyerekei anyja. Bár ez utóbbi összejött. Igaz, Daniellel, mint társsal, sokkal jobban járt.

Gaspar? Ő mindig hagyományos családról ábrándozott, olyan feleségről, akinek ő a fontos, nem a pénze. És aki legalább öt gyerekig meg sem áll!

Hannát az ég is neki teremtette! Nem csak azért, mert már a második lurkót várták. Az ember azt hinné, visszahúzódó kis nyuszi a csaj, pedig nem! Csak tudja, hogy mikor kell a sarkára állnia! Pont úgy, mint Cilike!

Paul[2] nagyon megszenvedett a boldogságáért. Search nem is értette, hogy volt ereje végigcsinálni Valterrel az elmúlt egy évet. Egyikükkel sem cserélt volna, mindegy, most mennyire boldogok.

Search előtt mindig Cilike és Tivald kapcsolata volt az egyetlen jó példa. Okosan szerettek.

Mindenkit másképp, mindenkit úgy, ahogy arra szüksége volt.

Sokáig szerelmes volt Tivaldba. Éjszakánként még ma is gyakran előfordult, hogy maga elé képzelte a férfit…

Persze, akart egyszer családot, olyan igazit, gyerekkel, sok emberrel… de félt is tőle. Semmit nem tudott arról, milyen kapcsolatban élni, se férfivel, se nővel. Az ő élete a számítógép körül forgott. Azt legalább ismerte!

*****

Társaságban, meg a csajoknál inkább azt ismételgette: soha nem fog megnősülni, tőle ne is várjanak elköteleződést. Ő alkalmatlan a párkapcsolatra.

„Egy éjszaka, aztán annyi! – ez volt Search gyakran hangoztatott mottója. – Mert ilyenkor még mosolyogva tudunk egymásnak búcsút inteni.”

Cilike jó előre figyelmeztette, de csak most kezdte elhinni, hogy ez rögtön felkelti a lányok figyelmét. Mindegyik azt hitte, majd ő lesz az, aki megváltoztatja. Ő lesz az, aki majd bebizonyítja, a társas létnek is megvan a maga szépsége. Persze, kizárólag vele!

A színházi projekt kapcsán lubickolt a táncos lányok figyelmében. Szó szerint versengtek érte, hiszen gazdag volt, dögös, és nagyon jól tudta, hogyan tegye őket boldoggá az ágyban. Amit későn vett észre, hogy gyorsan ő lett az egyetlen egyedülálló, gazdag pasi az egész csapatban! Pechjére!

Sebiék esküvőjén több lánnyal kavart, többször is eltűnt az éjszaka folyamán az irodájában... De az after partyra már nem vitt magával senkit.

Néha pihenni is kell!

Egyébként meg imádott a gyerekekkel játszani, és némelyik csaj azt is rögtön túltolta! Hányszor hallotta: Jaj, milyen jó apuka lesz egyszer belőled!

Sebiéknél, amikor bohóckodtak, senki nem gondolt többre, másra, csak arra, hogy jólesik újra gyereknek, idiótának lenni.

Végül is, egy kicsit ilyenek voltak, mindannyian.

Második fejezet

Search-öt talán jobban megviselte Valter fiának, Félixnek a halála, mint Cintiát, az ügyvédnőt. [3]

Ő tényleg mindent megtett, és azonnal, ahogy Valter felhívta. De még ez sem volt elég! A gyerek öngyilkos lett, mielőtt az apja odaért volna, hogy megmentse.

Soha nem látta Félixet, nem ismerte, nem beszélt vele. Viszont látta az életvidám kisfiú fényképét a temetésen, az urna előtt, a szőke, göndör haját, amiről rögtön a gyerekkori cimborája, Dínó jutott eszébe.

Kilencévesek voltak, egy farmon laktak, nevelőszülőknél, akiknek csak ingyen munkaerő kellett az állatokhoz meg a konyhakertbe.

Ők voltak a legfiatalabbak, akik valaha farmra kerültek. Dínó kicsit kövérkés, de angyalarcú, szelíd fiú volt. Soha nem lázongott semmiért. Rég beletörődött a sorsába.

Egyszer a feleség elutazott pár napra. A tulajdonos reggel azt mondta, aki aznap a legjobban dolgozik, az megfürödhet a kádban és bemehet a nappalijába tévét nézni!

Ez nagy szó volt, mert nekik, hármójuknak, akik akkor ott laktak, ez nem volt megengedett. Volt egy kis sufni a kert végében, egy pottyantós WC, egy kerti csap a tisztálkodáshoz. Belül meg három szalmazsák lópokróccal és rengeteg bolhával.

A gyermekvédelmist egyszer sem látták azután, hogy odavitte őket.

A férfi Dínót választotta ki. Search és a másik fiú irigyek voltak, ezért elhatározták, hogy belopódznak a hátsó ajtón, hogy titokban legalább a filmet megnézzék ők is.

Arra nem számítottak, ami valójában történt.

Az a vadállat kikötözte a barátjukat, a száját betömte, és megerőszakolta. Mire ők odaértek, már vér folyt mindenhol! Search nem sokat teketóriázott, beszaladt a konyhába és a legnagyobb kést, amit talált, belevágta a férfi hátába.

Béna lett egész életére, de Dínót már nem tudta megmenteni. Mire a mentő a rendőrséggel a farmra ért, addigra nem volt benne élet.

Search-öt elvitték először egy kórházba, aztán egy másik intézetbe. Azon kívül, amit akkor a rendőröknek elmondott, soha nem beszélt erről, senkinek.

Mostanáig.

Félix halálának az éjszakáján Cilike ott ült mellette az ágyon, fogta a kezét, mint amikor még félig gyerekként hozzájuk került és minden éjjel kínozták a rémálmok. Tivalddal ők ketten tudtak az esetről (és nem csak arról az egyről), mert mielőtt befogadták Search-öt tizenhat évesen, minden aktáját megszerezték.

Cilikének aznap éjjel elmondott mindent. A sebek felszakadtak, de a beszélgetés enyhe gyógyírt hozott számára.

Félix temetése óta viszont többször is előjöttek a rémálmai, és nem csak Dínó miatt. Izzadtan, rossz szagú verejtékben fürödve ébredt mindannyiszor.

Az alkohol sem segített ilyenkor, csak az, ha a régi bandát, az Ördögszekeret hallgatta, órákon át. Azokat a számokat, amikre együtt csápolt a „Dögös négyes”, ahogy Cilike nevezte őket.

Próbálkozott azzal is, hogy éjszakára megengedte a lányoknak, maradjanak. Dupla öngólt lőtt vele.

Ahogy valamelyik megérintette álmában, vagy hozzábújt, azonnal felriadt!

Tizenhat éves koráig, amíg Cilike egyszer magához nem ölelte, az érintés neki egyenlő volt a fizikai bántalmazással, vagy annak a kezdetével.

Évek teltek el még így is, mire megtanulta elfogadni legalább a nő simogatását, ölelését anélkül, hogy összerezzent volna.

*****

Search újabban, ha nem dolgozott, akkor kufircolt, vagy a szokásos kerti bulira ment Sebiékhez. Máshova nem is járt. Pedig ezernyi meghívása volt cégekhez, cégvezetőkhöz. A múltja és a tetoválásai ellenére, nagyon jó partinak számított! Csak éppen őt nem hozták lázba ezek a tervek.

„Milyen érdekes a világ! – gondolta magában gyakran. – Egy éve még Paul Summerrel nyomult, a táncos lánnyal! Most meg már a baba is megvan. Ráadásul milyen szépen, egyetlen hangos szó nélkül megállapodtak mindenben! Gaspar-nek csak annyi dolga volt, hogy leírja, amit lediktáltak neki. Summer továbbra is dolgozik, táncol a színházban, a kislánynak mind a kettőjüknél van saját szobája. Amikor Summernek nincs esti előadása, akkor Xénia vele van. Egyébként meg Paullal és Valterrel. Meg a fogadott nagyszülőkkel.

Így még ő is bele merne vágni egy baba-projektbe! Bár igaz, mellette nincs se Daniel, se Valter, se Hanna…”

Egyelőre! – hajtogatta Cilike neki, szinte mániákusan.

*****

Annak ellenére, hogy sokáig készültek rá és alaposan megterveztek minden lépést, minden szót, az aznap este mindenkit megviselt ott, Stojkov éttermében[4].

Mindenki a maga módján próbálta feldolgozni, ami hosszú évekkel korábban történt vele – ám azon az estén újra felszakadtak a régen begyógyultnak hitt sebek.

Search is teljesen magába fordult. A többiek azt gondolták, a múltján mereng, azért olyan szokatlanul hallgatag. Nem vállalt részt a nyilvános köszöntőben, és jobb volt így. Max[5] és Jefferson[6] doki olyan régen éltek boldog párkapcsolatban, sőt, családban, hogy ők már képesek voltak elmondani a saját köszöntőjüket objektíven, Félixnek és a tragédiának szólóan.

Ő nem lett volna rá képes.

Pedig, amikor ezt eltervezték, akkor még meg sem kapta Alexandra üzenetét.

Csak aznap este, miután megették az előételt.

Nem volt hosszú az üzenet: egy orvosi lelet, hogy tizenkét hetes terhes, és annyi, hogy másnap, a próbák előtt beszélniük kell a közös jövőjükről.

Search hosszan elgondolkozott, hogy melyik lehetett Alexa? Tizenkét héttel ezelőtt. És hogy eshetett teherbe, amikor ő mindig új csomag óvszert bontott, a sajátját, kizárólag.

Lehet, hogy az a kis tüzes vörös volt, aki olyan kitartóan üldözte? Aztán kiderült, hogy nem is vörös. Mármint a haja az volt, de csak kiváló fodrász-munka.

Tényleg jó volt vele, többször is, már ha őt hívták Alexának.

Akkor sem érti, hogyan eshetett teherbe!?

Szegény Gaspar, megint kap egy kis munkát! Hiába mondta azt Bianka után,[7] hogy mindenki vigyázzon magára, mert ő nem családjogi ügyvéd, most mégis kénytelen lesz előhúzni a csavaros eszét ismét.

Először jöjjön az apasági teszt!

Addig nincs miről beszélni!

A fémpénzek rideg csörgésére kapta fel a fejét.

Mikor lett vége a vacsorának?

Egyáltalán, evett ő valamit?

Úgy tett, mintha minden rendben lenne, felállt a többiekkel együtt, kiürítette a zsebét, az asztalra dobta az aprót, és ment.

Paul hazavitte Valtert, aki még mindig nem költözött hozzá. Hanna Cilikéhez és Tivaldhoz ült be. A többiek úgy döntöttek, inkább az otthonuk békés magányában emésztgetik, ami történt.

Gaspar és Search viszont Sebastiannel és Daniellel tartottak. Vonzotta őket a fülledt estében az óriási medence. Meg az, hogy nem volt kötelező beszélni. Mindenki értette a csendet.

Tizenegy után kapták a hírt az egyik felszolgálótól, hogy Stojkovot elvitte a mentő az étteremből, ahol összeesett.

Akkor még élt.

Search kicsivel éjfél után indult haza, épp kezdett magához térni, amikor a lakópark előtt ismerős autót vett észre.

„Paulina, vagy Polly? Valami P betűs a neve. Talán máshoz jött” – gondolta Search, ám a biztonsági őr intett neki, hogy rá vár a hölgy.

Mellé parkolt, de csak az ablakot húzta le az autón.

– Miért vagy itt? Tudtommal nem beszéltünk meg semmit mára! – mondta morcosan, mert szeretett volna minél előbb magára maradni és barátkozni az Alexától kapott hírrel.

– Nem itt kéne megbeszélni! – csattant fel a lány.

– Nézd, hosszú napom volt, aludni szeretnék! Mondd, amit akarsz, aztán jóccakát! – mordult rá mérgesen Search és végre beugrott a neve is: Paula.

Soha nem értette, miért okoz gondot felfogni a tisztán és érthetően kiejtett szavakat: vége!

– Te akartad! Terhes vagyok! Vagy elveszel feleségül vagy a gatyádat is leperlem rólad! Világos? – csattant fel a lány.

– Más egyéb? – válaszolt flegmán Search, mert egyébként a szava is elakadt ekkora pofátlanság hallatán.

– Holnap kilenckor az irodádban leszek! – csapta be a saját ajtaját Paula és elviharzott.

– Legfeljebb az előszobában! – mosolyodott el most először a férfi, mert kilenckor a bankban volt értekezlete az egész elnökséggel, beleértve Pault is.

Arra meg befizet, hogy Sebi vagy Gaspar mennyire lesz meghatva a két terhes sárkánytól!

Harmadik fejezet

Search reggel belebújt az „üzleti” farmerjába, abba, amin egyetlen hasadás sem díszelgett, és inget vett magára.

Imádta az ingeket, de csak azt, aminek hosszú ujja volt, amit feltűrhetett egészen a könyöke fölé. Egyszerre volt elegáns (szerinte), mégis vállalható egy olyan laza pasinak, mint ő. Ráadásul tökéletesen látszottak a színes tetoválások mindkét alkarján.

Az egyiket egy főnix madár ölelte át (a megújulás szimbóluma), tizennyolc évesen kapta Tivaldtól, amikor balhé nélkül leérettségizett (hitte ő…. de a többit azóta már elmondta neki…). A másikat egy farkasfej díszítette, a védelem szimbóluma, a fiúk ajándéka. A szív oldalán mindannyiuknak van egy farkasfej tetoválásuk, kisebb vagy nagyobb. Paulnak megcsináltatták öntapadós matrica formájában, hogy amikor együtt jelennek meg valahol, akkor ő se lógjon ki a sorból. Tiszteletben tartották az irtózását mindenféle szúró-vágóeszköztől.

A tarkóján hátul, és a két lapockája között a villám, az erő jele volt található. Az élet fája pedig a jobb csípőjéről indult, a mellkasán teljesedett ki, a madarak a bal válláig repültek róla. A gyökerek pedig lefelé haladtak, a combján… Ez volt a lányok kedvence!

*****

A bankban a megbeszélés nagyon elhúzódott, elmúlt dél, mire Paullal együtt megérkeztek a színházba. Aznap délután ő vigyázott Xéniára, a kislányukra, mert Summer már visszament táncolni. Daniel így is idegbeteg lett a sok terhesség miatt!

Gaspar-től már várta egy cédula, hogy élménybeszámolót akar neki tartani, ha visszajött a bankból. Így először hozzá ment, a szomszédos irodába.

Nevetve mesélte, hogy akkora balhét csapott Alexa meg Paula, hogy végül kinyitotta nekik az iroda ajtaját, hogy jól nézzék meg, hogy hol találják Search-öt! Utána berendelte mind a kettőt a saját irodájába és írásbeli figyelmeztetést, valamint egy heti bónuszmegvonást adott nekik a minősíthetetlen viselkedésük, valamint az Igazgató Úr rágalmazása miatt (mármint, hogy biztos bent van Search, csak velük nem akar beszélni).

Na, ezek után lett még csak nagy a hangjuk, egészen addig, amíg Sebastian meg nem jelent a zajra. Amit a két táncos kapott, az az övék volt! Sebi aztán nem válogatott a szavakban!

Search úgy döntött, előbb kényelmesen megebédel a tulajdonosoknak fenntartott kisebb ebédlőben (amit szinte csak üzleti alkalmakkor használtak). Most nem volt kedve balhéhoz. Oda pedig senki nem merte betenni a lábát meghívás nélkül.

Cilike az aulában csatlakozott hozzá. Persze, hogy már hallotta, mi történt. Mindkét lány ebédelt, de amikor meglátták, hogy a férfi nincs egyedül, csak az arcuk vörösödött el a dühtől, szólni azonban nem mertek egyetlen szót sem.

Miután Search jól kipanaszkodta magát, elmondta a félelmeit, Cilike azt javasolta neki, hogy hívja be mind a két „kismamát” egyszerre, mondja el nekik az ő szabályait. Mert neki ugyanaz a megérzése, mint a férfinek, hogy ezek a lányok nem véletlenül estek teherbe, és nem véletlenül Search-től, az egyetlen, még facér tulajdonostól. Beleértve az öreg Johnt is, aki már szintén megtalálta a párját, vagy Trevort, aki meg Teresának csapta a szelet, Paul özvegy titkárnőjének.

Könnyű préda már csak Search maradt!

*****

– Daniel, kérlek, írd az én számlámra, ha a lányok késnek pár percet. Muszáj velük beszélnem, még az igazgatósági ülés előtt – állt meg a táncosok asztalánál Search és direkt csak Danielre nézett közben.

– Ne mondd, hogy újabb két… – háborodott fel a művészeti igazgató.

– Nem én mondom! Ők mondják! És pont erről akarok velük beszélni.

– Legközelebb ősi kínai színházat csinálok, amiben csak férfiak játszhatnak! – sóhajtott Daniel, ám alig néhányan mertek csak kuncogni rajta.

Igaz, hogy mulatságos volt a megjegyzés, de az már a legkevésbé sem, hogy aki éppen nem volt terhes, az sokszor szünet és szünnap nélkül volt kénytelen dolgozni, az ezzel járó magas sérülésveszéllyel.

– Alexa, Paula, mivel látom, már megettétek a desszertet, kérem, hogy öt perc múlva legyetek az irodámban, mind a ketten. Köszönöm! – mondta határozottan Search, de már fordult is el, indult a lépcsőhöz.

Még elment a mosdóba (pedig volt saját fürdőszobája az irodáján belül), mert kíváncsi volt, hogy a reggeli fiaskó után mit merészelnek megtenni a lányok.

Amikor belépett a többiekkel közös, tágas titkárságra, mint két mérges vadkan, úgy ült a két nő, egymástól a lehető legtávolabb. Csak éppen nem fújtak egymásra.

Hát igen, alaposan beleköptek egymás levesébe!

Search igyekezett nem nevetni.

– Fáradjatok be! MOST itt vagyok! Igen, tudok mindent, ami reggel történt. És nem, nem kívánom megvétózni Gaspar döntését, megérdemeltétek, amit kaptatok! Örüljetek, hogy Sebastian nem rúgott ki titeket azonnal! Alexa, most én beszélek! – fojtotta bele a szót a lányba. – Mind a ketten megvárjátok, amíg befejezem, vagy mehettek, ahova akartok! Felőlem, akár neki az óceánnak! A kérdés, amire választ várok elsőként, hogy hogyan sikerült pont nektek, kettőtöknek teherbe esni tőlem? Azért hangsúlyozom ki a személyeteket, mert bepróbálkoztatok Sebinél, aztán Paulnál, de még Gaspar-nél is, azok után, hogy feleségül vette Hannát! Ha jót akartok magatoknak, pláne, ha pénzt reméltek tőlem, akkor semmiféle tündérmesével nem álltok elő! Alexa?

– Honnan tudjam? Védekeztünk! Egyik sem százszázalékos! – vágta rá rögtön Alexa.

– Érdekes, hogy ezt mondod, mert eddig az volt. Kivéve Biankát, aki kiszúrta tűvel az óvszert. Paula?

– Eléggé megalázó a kérdésed! Úgy kezelsz minket, mintha mi tehetnénk csak arról, hogy terhesek lettünk!

– Értem. Nos, a helyzet a következő: ti azt mondtátok, hogy védekeztek, én meg soha nem szexelek óvszer nélkül, mégis összejött rögtön két terhesség! Ebből kiindulva akkor azt gondolom, hogy fele-fele arányban terhel mindenkit ez a felelősség, valamint a terhességgel és a gyerekkel kapcsolatos költségek is – dőlt hátra lassan Search a székében, elégedetten látva a két nő arcát. – Van munkátok, biztosításotok, később majd kaphattok más feladatot a szülésig, hogy minél kevesebb fizetéskiesésetek legyen. Négy hét után, ugyanúgy, mint Summer, visszatérhettek ismét a munka világába! Akkor meg is beszéltünk mindent! Gaspar elkészíti erről a szerződést. Küldjétek meg az orvosotok nevét, aki a terhességet megállapította, mert az nem a Klinikáról jött, és be fogom szerezni az árlistájukat a vizsgálatokról, valamint a várható kórházi költségekről is, ahol szülni akartok. Így előre tudtok gondoskodni magatoknak ti is, a fele pénzről!

Search most már közel állt ahhoz, hogy hangosan elnevesse magát, de még mindig tudta fokozni a hangulatot.

– Ahogy azt minden esetben elmondtam, nem nősülök! Se most, se később! Az apasági tesztet kizárólag Jefferson dokitól fogadom el, természetesen ennek a költségét állom. Tehát, amennyiben enyém a gyerek, arról megfelelően gondoskodom, ameddig ti is korrektül mellé teszitek az én pénzemnek a másik felét, és itt, ebben a városban nevelitek őket. Én majd látom, amikor időm engedi, mind a kettőt, mindig egyszerre. Amennyiben innen elköltöztök, beszüntetek minden támogatást. Ha előfordulna az a sajnálatos eset, hogy a gyerek bármiben hiányt szenved, beleértve az anyai szeretetet is, akkor pedig elperlem tőletek. Asszonytartás nincs, nem is lesz! Felnőttek vagytok, egészségesek, gondoskodjatok magatokról! Én soha, senkinek nem mondtam, hogy családra vagy gyerekre vágyok! A gyerek természetesen nem tehet semmiről, de ti igen! Akár beismeritek, akár nem, tekintettel az előéletetekre, nem vagytok mások, csak aranyásók. El kell, hogy keserítselek mind a kettőtöket: keményen mellé lőttetek!

Paula azonnal kifakadt és üveghangon kezdett rikácsolni.

– Ha azt hiszed, hogy neked mindent lehet, akkor nagyon tévedsz! Én nem fogok egy kétszobás albérletben megrohadni, miközben neked annyi pénzed van, hogy míg élsz, nem tudod elkölteni!

Végszóra lépett be Cilike az ajtón, egy tálcán ott volt két szelet sütemény és egy jókora pohár víz. Ez utóbbit nem tudta Search mire vélni egész addig, amíg a pót-anyja szemen nem öntötte vele a hisztiző lányt.

– Most árultad el magad, te kis buta ribi! Kisfiam, ugye megy minden kamera? – nézett Search-re.

– Mint mindig, minden irodában – felelt a férfi mosolyogva, és Alexa kezdett elsápadni. – Hölgyek, nem mondom, hogy egy élmény volt a mostani beszélgetés, mert akkor hazudnék. Még ma jelentkezzetek be a klinikára az apasági tesztre! Amíg az nem jön meg, nincs miről beszélni! Azt ajánlom, hogy akár az enyém a gyerek, akár nem, nagyon vigyázzatok magatokra! És ha véletlenül elvetélnétek, akkor feltétlenül Jefferson dokihoz menjetek, máskülönben kételkedni fogok minden orvosi igazolásban! – tette hozzá Search.

A két nő már meg sem hallotta a mondat végét, kiviharzottak az ajtón.

*****

Hogy mégis kiderült a turpisság, ráadásul igen hamar, az az öltözőben elhelyezett rejtett kameráknak volt köszönhető. Ezt ugyan nem lehetett bíróságon, mint bizonyítékot felhasználni, de van, amikor elég tudni az igazat.

Alexandra kilyukasztotta a teljes csomag óvszert, amit Search elővett, amikor a férfi kiment a WC-re. Az eredeti celofán csomagoláson keresztül, egy jókora zsákvarró tűvel. Csoda lett volna, ha nem esik teherbe.

Paula hajnalban, még félálomban, egyszerűen megerőszakolta Search-öt, aztán eljátszotta, hogy lehúzta róla a kondomot és kidobta. Ekkor esett le a férfinek, hogy aznap reggel eggyel kevesebb óvszert talált az ágy melletti szemetesben, ahol rendszerint csak ez, vagy esetleg néhány papírzsebkendő landolt. Most legalább már tudta az okát.

– Mit akarsz csinálni igazából, drága gyerekem? – kérdezte Cilike, miközben finoman beleborzolt a férfi hajába és magához ölelte.

– Ha én azt tudnám! Ha enyémek a gyerekek, nem fogom őket magukra hagyni, az biztos! Anyagilag nem lesz gond, de hogy érzelmileg mit tudok nekik adni, az még a jövő zenéje!

– Egy percig se kételkedj magadban! Látod, Paul is megugrotta a lécet! Más az, amikor még csak a gondolattal barátkozol, és más lesz, amikor ott ficánkol a kezedben a csöppség! Arra gondolj, milyen jó keresztapja vagy Fridának, Dalmának, a kis Gaspar-nek… De még Max nevelt fia, David is imád téged, mert felismerted, hogy ő komolyabb, mint a többi tizenéves, és szinte már felnőttként beszélgetsz vele. Mahla és Maggy persze le lesznek sújtva, amikor egyszer megnősülsz… – nevetett Cilike.

– Amber meg felzabálja bánatában a fél büfét, de csak azért, mert utána már nem tudja mivel bosszantani a két kislányt! – fejezte be Search egy fanyar mosollyal a száján.

*****

Mire felértek Cilikével a nagy tárgyalóba, ahol az összes tulajdonos elfért, meg a technikai eszközök, amiket főleg Daniel meg Trevor használt, ritkán Search vagy Tivald, már mindenki ismerte a sztorit.

Daniel teljesen kiborult, hogy újabb két lány esik ki, és biztos, hogy ezúttal hosszú időre, hiszen nem is csináltak titkot belőle, hogy ment a versengés Paulért és Search-ért. Mivel Paul szerelmes lett Valterbe és se látott, se hallott, így rástartoltak Search-re.

Aki ebből semmit nem vett észre.

Hát igen, okos emberek tudnak hatalmas butaságokat elkövetni, ahogy azt annak idején Sebastian is megjegyezte.

– A táncból meg a színpadi munkából lehet, hogy kiesnek, de ha Jeff doki nem mond mást, akkor dolgozniuk kell! Engem nem érdekel, hogy takarítanak vagy jelmezt díszítenek, rajtam nem fognak élősködni! – közölte Search határozottan.

– Én tudok nekik munkát adni – szólalt meg halkan Max. – Külön van egy olyan szoba, ahol a kismamák dolgoznak, meg akik még csak várják a babát. Ők gyöngyöznek, flittereznek, hímeznek. Ez nem okoz allergiát, a székeik masszázsfotelek is egyben, a lábukat fel tudják tenni, ha szükséges. Az ebédet meg az itteni konyháról visszük már mi is.

– Ez az! Kirendeljük őket munkavégzésre hozzátok! Két legyet ütünk egy csapásra! Itt nem rontják a levegőt, ott meg gondolom, felügyelet alatt lesznek – lelkesedett Gaspar, mert elege volt már a szarkavarásból.

– Nonka a csoport vezetője. Háromgyerekes anyuka és mellette még bábaasszony is volt. Az én munkatársaim imádják a csoportot, gyakran bemennek hozzájuk a szünetekben, csak azért, hogy megnézzék a babákat. Nem mindenki akarja őket bölcsibe adni – tette hozzá Max.

– Azért csak fogjátok őket kemény kézzel, Max! Ki tudja, még mire képesek most, hogy nem jött be a számításuk! Nehogy a végén kárt okozzanak neked, csak azért, hogy kirúgassák magukat! – nevetett Sebastian.

*****

Hosszú napja volt Search-nek. Nem is volt kedve senkit meghívni, hogy töltse vele az estét.

Magányra vágyott és arra, hogy megpróbálja kiegyenesíteni a kesze-kusza gondolatait.

Egy idő után feladta.

Eszébe jutott Stojkov, hogy él-e még vajon az a szemét disznó. Azzal megbékélt már régen, hogy azok a nevelőszülők, legalábbis a nagy részük, akik befogadtak állami gondozottakat, legtöbbször nem humanitárius okokból cselekedtek. Az értük kapott pénz, az általuk végzett ingyenmunka, az, hogy szinte soha nem ellenőrizték a nevelőszülőket addig, amíg a szomszédok fel nem jelentették őket, rettentő kiszolgáltatottá tette a gyerekeket. Egyetlen cél lebegett Search előtt abban az időben: túlélni!

Túlélni akkor is, amikor egy nap egyszer kaptak enni, egy szelet kenyeret, akkor is, amikor télen egy fűtés nélküli viskóban dideregtek, egyetlen vékony lópokróc alatt, vagy amikor az iskolában rájuk szállt a többi gyerek.

Miután betöltötte a tizennyolcat, és végre már legálisan volt pénze, sőt, egyre több, sorra megkereste a régi nevelőszülőket. Mindenhol megtalálta a gyenge pontot. Legtöbbször csak kipucolta a bankszámláju-kat, vagy kiadta magát gyermekvédelmisnek. Rájuk hozta a szívbajt, amikor hirtelen ellátogatott hozzájuk, hogy megnézze, hogyan élnek a gondjaikra bízott gyerekek.

A gondolatai ismét visszatértek Stojkovhoz.

Az off-shore számláit már nem tudta használni, itt volt az ideje, hogy csődöt jelentsen! Jelena még belenyúlt a kasszába, de neki sem terem több babér!

A kórházi adatbázist böngészte.

Hoppá! Kora délután meghalt.

Na, végre az Isten a megfelelő ember életét vette el!

A temetkezési vállalathoz csak megszokásból nézett be, ám alaposan meglepődött. Jelena már kifizetett egy sírt a kötelező időszakkal, rögtön az urnatemető mellé. Virág semmi, pap nem kell, búcsúztatás nem kell, sírkő: csak egy olcsó betonlap a nevével, a két dátummal. Tizenöt év után azt csinálnak vele, amit akarnak, elérhetőséget nem adott meg.

Search kétszer is megnézte, hogy jól látja-e, amit lát.

Átküldte az egészet Valternek, hogy ha bármi változtatást akar, menjen be a céghez, de minél előbb, mert temetés két nap múlva! A sírhelyet kiemelte neki, mert biztos volt benne, hogy nem szeretné az exapósát a fia közelében tudni.

Hajnal ötkor már minden baja volt. Kétszer is lezuhanyozott, megivott egy fél üveg konyakot. Bármit csinált, képtelen volt aludni.

Végül kilenc óra felé bepakolt néhány ruhát egy táskába. Sebinek küldött egy üzenetet, hogy most van az a pont, amikor el kell mennie szabadságra. Telefonja az első napokban ki lesz kapcsolva, amikor kitisztult a feje, majd bejelentkezik.

Cilikének is csak üzenetet küldött, hogy pár napig, talán egy-két hétig utazgat. Tudta, hogy nem kell magyarázkodnia. Ki is kapcsolta a telefont azonnal.

Negyedik fejezet

Tizenegy óra elmúlt, amikor kiszállt az autójából a reptér VIP parkolójában. Vihette volna a kocsit a színházi garázsba, de nem akart senkivel sem találkozni. Tudta, hogy itt is biztonságban lesz, hiszen az ő ügyfele volt a parkoló üzemeltetője.

Legközelebb a párizsi gép indult a tengerentúlra, délután kettőkor. Search-öt nem igazán érdekelte, hova megy, csak jó messze legyen! Kért egy jegyet, elsőosztályra. A fiatal jegykiadó egy apró cédulát csúsztatott elé, rajta a telefonszámával.

– Amikor visszajössz – tátogta, nehogy valaki a szomszédos pultoknál észrevegye.

A férfi villantott egy automatikus mosolyt, zsebrevágta a cédulát, mert nem akarta megsérteni a fiatal lányt. Ráér kidobni később.

A várótermi részen még egyszer bekapcsolta a telefont. Akit kellett, főleg munka kapcsán, még gyorsan értesített, hogy néhány napig nem lesz elérhető. Miközben ő a képernyőt bámulta, két légiutas-kísérő sokatmondó pillantást váltott egymással, amikor elmentek mellette.

Talán mégsem lesz olyan unalmas a tizenegy órás repülőútjuk!

*****

Az A380 típusú gép luxusa még Search-öt is meglepte. A privát kabin azonnal beindította a fantáziáját, de aztán gyorsan lehűtötte magát, mert eszébe jutott, miért van itt. Nem volt szüksége újabb bonyodalomra! Megnézte a kijelzőn, hogy miből választhat: mozi, dokumentumfilmek, zene, sport… Ott jelezhette azt is, ha megéhezett, megszomjazott.

„Merre találom vajon a fürdőszobát?” – gondolkozott egy darabig, miután megebédelt, aztán csak kilépett a kabinból...

… és azonnal belebotlott a kis szőkébe, aki elkalauzolta érkezéskor a gépen.

A hölgy nem volt szégyenlős, méretes kebleit hozzádörzsölte a mellkasához. Műszempillája takarásából leste a hatást, ami nem maradt el. Egyetlen egészséges férfitestet sem hagyott volna hidegen az az érintés.

– Szeretnék lepihenni egy kicsit, megágyazna, ha szépen megkérem? – mondta ki hamarabb a szavakat Search, mint ahogy átgondolta volna azokat.

A légiutas-kísérő sokatmondóan végignézett rajta, elidőzve azon a bizonyos dudoron, és a legédesebb mosolyával válaszolt.

– Bármit a kedves utas kényelméért… – majd megnyalta a szája szélét és olyan csípőmozgással távozott, hogy Search azt hitte, nem jut el a fürdőszobáig.

Aztán úgy döntött, majd zuhanyozik később.

Nem akarta megvárakoztatni a készséges leányzót!

Alig húzta be a kabinajtót maga után, amikor a segítőkész hölgy már a cipzárja után nyúlt.

– Zokni vagy valódi? – bontogatta szakértő kezekkel, villámgyorsan Search nadrágját. – Valódi! Édes Istenem! Egy pound puppy! Ilyet még nem láttam! Muszáj kipróbálnom, ha csak egy másodpercre is – suttogta a leányzó és már húzta fel a szoknyáját, majd félre a bugyiját és készségesen nyújtotta az óvszert a zsebéből.

Előrehajolt, nekitámaszkodott a kabin falának, és nedvesen várta a behatolást.

Search egy pillanatra azt hitte, hogy rosszul lát, de aztán győzött a biológia.

– Néhány másodperc és elélvezek! – suttogta a lány, miközben ráharapott a párna csücskére…

Na igen! Search nem volt éppen apró méretű, a speciális hercegi pálca az egyéb piercingekkel kiegészítve pedig még pluszban hat különböző ponton izgatta a hölgyeket – is.

Ezt a különleges testékszert még pornós időszakában csináltatta, fogadásból. Nem volt egy álom, amíg minden a helyére került, sokáig nem filmezhetett, de ami utána jött… Az megért minden fájdalmat és kellemetlenséget!

Arról nem is beszélve, hogy ezzel fizetési kategóriát ugrott, amire a fiúk irigyek voltak ugyan, de ennek ellenére egyik sem vállalt be egyetlen testékszert sem az intim szférájában.

Talán idáig ért az emlékezésben, amikor a kis szöszi igen látványos remegések közepette elélvezett. Szinte azzal a mozdulattal meg is fordult, letérdelt a férfi elé, lehúzta az óvszert és keményen leszopta, kifejezve háláját a különleges élményért. Olyan mélytorkost kapott, amit még a pornós időkben is csak ritkán élvezhetett.

Mire Search megtörölte magát, a készséges utaskísérő már el is tűnt, hibátlan, ránctalan egyenruhában, masszív Chanel-felhőbe burkolózva, ami kicsit elnyomta a szex átható illatát.

„Remélem, van másik bugyija, vagy legalább egy zuhanyzó a személyzetnek!’ – mosolygott a férfi magában.

Végre eljutott a fürdőszobáig. Jólesett a forró víz. Annak ellenére, hogy fizikailag kielégült, még mindig tele volt feszültséggel.

Elterült az ágy tetején, csak úgy, meztelenül. A kabin ajtaját becsukta, ez elvileg azt jelentette, hogy „ne zavarjanak”!

Magában vigyorogva próbálta felidézni, hogy hány dögös utaskísérőt látott a gépen, és vajon lesz-e még kalandja, mielőtt éjjel egykor leszállnak Párizsban.

Ekkor megjelent a képernyőn egy vöröske.

– Szolgálhatok egy itallal, uram? – nyalta meg a szája szélét, egyértelművé téve, hogy nem minden mögöttes szándék nélkül törte meg a szigorú szolgálati protokollt.

– Hmm… – nézett feltűnően az órájára, azért, hogy lássa, eltelt-e legalább félóra az előző orgazmusától. – Na jó, nem bánom! Armagnac konyakot kérek, de semmiképpen ne legyen fiatalabb önnél, kisasszony! – nevetett diszkréten Search.

Este tízig megismerkedett még egy valódi feketével, egy hosszú hajú szőkével és egy melírozott barnával is.

Azon nevetett magában, hogy ha még két órán át tart az út, lehet, hogy a kapitányt is boldoggá tette volna, ahogy terjedt a híre a személyzet körében.